รัฐบาลทำหนี้พุ่ง1.44แสนล้านบาท
ยอดหนี้เดือน เม.ย. พุ่งสูง 1.44 แสนล้านบาท เพิ่มเป็นเดือนที่ 2 ติดต่อกันเป็นยอดสูงถึง 2.66 แสนล้านบาท
20 มิ.ย. 2555

ยอดหนี้เดือน เม.ย. พุ่งสูง 1.44 แสนล้านบาท เพิ่มเป็นเดือนที่ 2 ติดต่อกันเป็นยอดสูงถึง 2.66 แสนล้านบาท
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า ยอดหนี้สาธารณะคงค้าง ณ วันที่ 30 เม.ย. 2555 มีจำนวน 4.61 ล้านล้านบาท หรือคิดเป็น 42.40% ของจีดีพี โดยเป็นหนี้ของรัฐบาล 3.41 ล้านล้านบาท หนี้รัฐวิสาหกิจที่ไม่เป็นสถาบันการเงิน 1.03 ล้านล้านบาท หนี้รัฐวิสาหกิจที่เป็นสถาบันการเงิน 1.58 แสนล้านบาท และหนี้หน่วยงานอื่นของรัฐ 7,080 ล้านบาท
ทั้งนี้ เมื่อเปรียบเทียบกับเดือนก่อนหน้า หนี้สาธารณะเพิ่มขึ้นสุทธิ 1.41 แสนล้านบาท โดยหนี้ของรัฐบาล เพิ่มขึ้น 1.44  แสนล้านบาท 328.48 ล้านบาท ที่เหลือเป็นหนี้ของรัฐวิสาหกิจและหน่วยงานอื่น 
ทั้งนี้ในช่วง 2 เดือนที่ผ่านมา มี.ค. และ เม.ย. 2555 หนี้สาธารณะเพิ่มขึ้นถึง 2.66 แสนล้านบาท โดยเป็นผลมาจากการกู้เพื่อชดเชยการขาดดุลงบประมาณ 2555 วงเงิน 4 แสนล้านบาท
นอกจากนี้ยังเพิ่มจากการกู้เงินจากการ ออก พ.ร.ก. แก้ไขน้ำท่วม 3.5 แสนล้านบาท และพ.ร.ก.ประกันภัยพิบัติ 5 หมื่นล้านบาท